Грийн Лайф Антарес се намира в местността Каваците, край Созопол.
Различен е в обслужването си и в елегантния си стил, предлагащ премиум ваканция в Созопол и комфортно изживяване с внимание до най-малкия детайл. Прекрасната панорама, съчетана с луксозния и естравагантен дизайн, го правят предпочитан избор за активна почивка с любимите хора.

Закуската е на бюфет с избор от здравосовни и висококачествени продукти и напитки, селектирани плодове и зеленчуци, прясно изпечени кроасани, ароматно кафе и много други кулинарни изненади, приготвени с много грижа, а индивидуалният подход към всеки един гост се изразява в това, че на момента могат да бъдат приготвени ястия според предпочитанията му.

Красива райска градина е на разположение ексклузивно за гости в Грийн Лайф Антарес. За по-хладни следобеди може да релаксирате с книга в нашия лоби бар, предлагащ лимитирана и интересна селекция от напитки и домашно приготвени десерти.
Обучен консиерж е на ваше разположение за всичко, от което имате нужда през всички дни на вашата почивка. Гостите използват парко места, непосредствено до хотела и комплект чадър с два шезлонга на ексклузивна зона само за гостите на Грийн Лайф Антарес на плажа. 
Поради локацията си на територията на комплекс „Грийнлайф” Созопол на разположение на гостите на Грийн Лайф Антарес са:

Басейни - намират се в отделни части на комплекса и са с различна големина и форма. Край всеки басейн са разположени шезлонги и чадъри. Овалният басейн е с детска секция и шатри за релакс или масаж. Можете да се отдадете на пълен релакс на метри от разхлаждащата вода, а малките ни гости имат възможността да играят до насита.

Игрище за футбол и баскетбол - мултифункционалното игрище с размери 29 м/ 18 м е проектирано и разчертано така, че може да се използва и за футболни, и за баскетболни игри. Независимо дали сте почитател на футбола или препочитате баскетбола, това игрище е идеален терен за спорт и здравословно раздвижване.

Волейболно игрище - намира се на самия плаж и може да бъде използвано от всички, които искат да влязат бързо в добра форма. Това е единственото място на цялата ивица, на която почитателите на плажния волейбол могат да изпробват уменията си или просто да се позабавляват.

Тенис корт - кортът е с размери 36 м/ 18 м, с червена настилка и с изкуствено осветление, което го прави използваем и на разположение на гостите на комплекса по всяко време на денонощието. Топки и ракети могат да бъдат взети под наем. Предлагат се и тенис уроци след предварително записване. Кортът предлага всички необходими условия както за забавление, така и за редовни тренировки.

Детски площадки – предлагащи различни детски съоръжения.  Подходящи са за забавление на деца от всякаква възраст.

Салон за красота - предлага фризьорски услуги, маникюр и педикюр. Гостите на комплекса могат да се поглезят с първокласните продукти и услуги на салона. Материалите, които се използват, са продукти на водещи в областта марки. Можете да се погрижите за перфектния си външен вид по време на лятната си почивка в салона за красота.
Фитнес - намира се до салона за красота и може да бъде използван безплатно от всички гости на комплекса. Той разполага с разнообразни и съвременни уреди, които гарантират добрата форма на всеки един от гостите.

Описание на стаите:
Апартаментите на Green Life Antares предоставят удобства и комфорт за премиум почивка – 16 делукс апартамента, състоящи се от две спални ( без всекидневна ), подходящи за настаняване на до четирима човека и 4 просторни двуспални делукс апартамента с всекидневна, подходящи за настаняване на до петима човека. Всички те са с модерен дизайн, комфортни матраци и функционалност на обзавеждането. На разположение в апартаментите е и кафе машина за приготвяне на ароматно кафе. 

Спорт / Забавления:
Комплексът разполага с мултифункционално игрище, фитнес, тенис корт, басейни.

